เซบิยา

เซบิยา (สเปน: Sevilla) เป็นศูนย์กลางทางการเงิน วัฒนธรรม และศิลปะของภาคใต้ของประเทศสเปน และยังเป็นเมืองหลักของแคว้นปกครองตนเองอันดาลูซิอาและจังหวัดเซบิยาอีกด้วย พิกัดภูมิศาสตร์ตั้งอยู่ที่ 37°22′38″ เหนือ และ 5°59′13″ ตะวันตก) มีแม่น้ำกัวดัลกิบีร์ไหลผ่าน ตั้งอยู่ภาคตะวันตกเฉียงใต้ของคาบสมุทรไอบีเรีย เฉพาะในเมืองเซบิยามีจำนวนประชากร 688,711 คนในปี พ.ศ. 2561 แต่ถ้ารวมพื้นที่เขตเมือง (urban area) จะมีจำนวนประชากร 1,107,000 คน และถ้ารวมประชากรในเขตมหานคร (เขตเมืองรวมกับเมืองบริวาร) จะมีจำนวนสูงถึง 1,519,639 คน ทำให้เขตมหานครเซบิยาเป็นเขตมหานครที่ใหญ่เป็นอันดับที่ 4 ของสเปน เมืองพี่น้อง หุ้นส่วน กรากุฟ (โปแลนด์) ค.ศ. 2002 ภูมิอากาศ เซบิยามีลักษณะภูมิอากาศแบบเมดิเตอร์เรเนียน ตามการแบ่งเขตภูมิอากาศแบบเคิพเพิน ฤดูร้อนมีอากาศแห้ง แต่ร้อนถึงร้อนจัดโดยเฉพาะตอนกลางวัน อุณหภูมิเฉลี่ยระหว่าง 20 ถึง 36 องศาเซลเซียสในเดือนกรกฎาคมและสิงหาคม เซบิยาถูกจัดว่าเป็นเมืองที่มีอุณหภูมิสูงที่สุดในช่วงฤดูร้อนของทวีปยุโรป ขณะที่ฤดูหนาวมีอากาศชื้นแต่อบอุ่นไม่หนาวจัด อุณหภูมิเฉลี่ยระหว่าง 6 ถึง 16 องศาเซลเซียสในเดือนมกราคม เซบิยามีปริมาณฝนรวมทั้งปีประมาณ 540 มิลลิเมตร และมี 50 วันที่ฝนตกตั้งแต่ 1 มิลลิเมตรขึ้นไป ส่วนใหญ่ฝนตกชุกในเดือนพฤศจิกายนและธันวาคม ขณะที่เดือนกรกฎาคมและสิงหาคมแทบไม่มีฝนเลย มีแสงแดดมากกว่า 2,900 ชั่วโมงต่อปี หรือราว 8 ชั่วโมงต่อวัน นับตั้งแต่ปี ค.ศ. 1951 เซบิยามีสถิติอุณหภูมิสูงสุดเป็นประวัติการณ์อยู่ที่ 46.6 องศาเซลเซียส เมื่อวันที่ 23 กรกฎาคม ค.ศ. 1995 และมีสถิติอุณหภูมิต่ำสุดเป็นประวัติการณ์อยู่ที่ -5.5 องศาเซลเซียส เมื่อวันที่ 12 กุมภาพันธ์ ค.ศ. 1956 อ้างอิง บทความนี้ รวมเนื้อหาจากสิ่งพิมพ์ที่ปัจจุบันเป็นสาธารณสมบัติ: Smith, William, บ.ก. (1854–1857). "Seville". Dictionary of Greek and Roman Geography. London: John Murray. แหล่งข้อมูลอื่น Seville in the official website of Tourism in Spain Official website of the city council. เก็บถาวร 2011-04-12 ที่ เวย์แบ็กแมชชีน (ในภาษาสเปน) Postal Codes in Seville (ในภาษาสเปน)